open-index/open-wikipedia-markdown huggingface dataset:
Κατάλογος καλλιτεχνών που επηρεάστηκαν από την Μαντόνα

Η Μαντόνα είναι μια αμερικανίδα τραγουδίστρια - τραγουδοποιός, ηθοποιός, σκηνοθέτρια, χορεύτρια και επιχειρηματίας. Ως μια εξέχουσα μορφή στο σύγχρονο πολιτισμό από το 1983, η συμβολή της Μαντόνα στη μουσική, τον κινηματογράφο, τη μόδα και τον χορό έχει επηρεάσει πολλούς άλλους καλλιτέχνες ανά τον κόσμο.

Έχει αναγνωριστεί ως ένα πολιτιστικό σύμβολο από το Forbes και άλλα δημοσιεύματα, καθώς και ένα ποπ, 
γκέι και fashion είδωλο. 
Πολλοί συγγραφείς έχουν καλέσει την Μαντόνα ως την πιο επιτυχημένη, ισχυρή, θαυμαστή και σημαντική θηλυκή ερμηνεύτρια όλων των εποχών. 
Έτσι, έχει εμφανιστεί ως νούμερο-ένα σε πολλές λίστες που καταρτίζονται από τα μέσα ενημέρωσης, όπως το VH1 ή τη βρετανική εφημερίδα The Sun.

## Επιρροή από Μαντόνα
*Abbey Clancy
*Adam Lambert
*Alanis Morissette
*Alphabeat
*All Saints
*Alesha Dixon
*Alizée
*Annie
*Asher Book
*Avril Lavigne
*Azealia Banks
*Ariana Grande
*Backstreet Boys
*Belinda
*Beth Ditto
*Beyoncé
*Britney Spears
*Betty Who
*Brittany Murphy
*Cascada
*Calvin Harris
*Cameron Diaz
*Charli XCX
*Charlotte Church
*Christina Aguilera
*Christina Milian
*Colbie Caillat 
*Demi Lovato
*Dannii Minogue
*Destiny's Child
*Diana Vickers
*Dita Von Teese
*Denise Richards
*Elen Levon
*Ellen Pompeo
*Exposé
*Fergie
*Gloria Estefan
*Gloria Trevi
*Guy Ritchie
*Gwen Stefani
*Hande Yener
*Hikaru Utada
*Iggy Azalea
*Ivy Queen
*Janelle Monáe
*Jason Derülo
*Jessie J
*Jennifer Lopez
*Jessica Simpson
*Jordan Knight
*Juliette Lewis 
*Justin Timberlake
*Justin Bieber
*Katy Perry
*Katherine Jenkins
*Kate Earl
*Katie Couric
*Kelly Brook
*Kelly Clarkson
*Keith Urban
*Kelly Osbourne
*Kesha
*Kiesza
*Kim Wan Sun
*Kylie Minogue
*Kristinia DeBarge
*Lady Gaga
*Lindsay Lohan
*Lykke Li
*Lights
*Liz Phair
*Marié Digby 
*M People
*Marina Diamandis
*Melanie C
*M.I.A.
*Miley Cyrus
*Natalie Maines
*New Kids on the Block
*Nicki Minaj
*Ninel Conde
*'N Sync
*Nimue Smit
*Paula Abdul
*Paulina Rubio
*Pussy Riot
*Paula Abdul
*Paris Hilton
*Perez Hilton
*Pink
*Rebel Wilson
*Rihanna
*Ricki Lake
*Rita Ora
*Robbie Williams
*Σελίνα Γκόμεζ
*Selena
*Sky Ferreira
*Spice Girls
*Sofia Boutella
*Stacey Q
*Sugababes
*Take That
*Taylor Swift 
*Thalía
*Tiffany
*The Stunners
*Veena Malik
*Yelle

## Παραπομπές


Κατηγορία:Μαντόνα (καλλιτέχνιδα)
Επιρροες
Πτολεμαΐδα Ερμία

Η **Πτολεμαΐδα Ερμία**, επίσης γνωστή ως **Πτολεμαΐδα Θηβαΐδας**, ήταν Ελληνιστική πόλη της αρχαίας Αιγύπτου. Βρίσκεται στην δυτική όχθη του Νείλου στην περιοχή του σημερινού αιγυπτιακού χωριού Ψώι στην νομή της Θίνις και στο σύγχρονο Κυβερνείο Σοχάγκ. Κατασκευάστηκε από τον Πτολεμαίο Α΄ Σωτήρα λίγο μετά το 312 π.Χ. για να γίνει η πρωτεύουσα της Άνω Αιγύπτου. 

Σύμφωνα με το Στράβωνα ήταν η μεγαλύτερη πόλη στην Θηβαΐδα ίση με την Μέμφις στο μέγεθος. Ήταν χωρισμένη σε φυλές και δήμους με εκλεγμένους δικαστές όπως και μια παραδοσιακή ελληνική πόλη. Έλληνες άποικοι στην πόλη ήρθαν από την Πελοπόννησο και τη βόρεια Ελλάδα. Η πόλη είχε ναούς ελλήνων και αιγύπτιων Θεών (Δίας, ο Διόνυσος, η Ίσις), καθώς και μια λατρεία για τη δυναστεία των Πτολεμαίων, είχε επίσης θέατρο. Ο Πτολεμαίος, ο αλεξανδρινός αστρονόμος και γεωγράφος (περίπου 90-168 μ.Χ.), γεννήθηκε στην πόλη αυτή.

## Παραπομπές


Κατηγορία:Πόλεις της Αρχαίας Αιγύπτου
Κατηγορία:Αρχαιολογικοί τόποι στην Αίγυπτο
Κατηγορία:Πτολεμαϊκές αποικίες
Aichi E16A

Το **Aichi E16A ''Zuiun*** ([[ιαπωνικά]]: 瑞雲) ήταν διθέσιο [[αναγνωριστικό αεροσκάφος|αναγνωριστικό]] [[υδροπλάνο]] που χρησιμοποιούσε το [[Ιαπωνικό Αυτοκρατορικό Ναυτικό]] στα τέλη του [[ΒΠΠ|Δευτέρου Παγκοσμίου Πολέμου]]. Οι [[Συμμαχικές δυνάμεις κατά τον Β΄ Παγκόσμιο Πόλεμο|Σύμμαχοι]] του έδωσαν την ονομασία αναφοράς *Paul*.

== Σχεδιασμός και ανάπτυξη ==
Το Ε16Α αναπτύχθηκε μετά από απαίτηση που εξέδωσε το Ναυτικό το 1939 και αφορούσε την δημιουργία του αντικαταστάτη του αναγνωριστικού [[Aichi E13A]]. Πρέπει να σημειωθεί ότι όταν εκδόθηκε η απαίτηση το Ε13Α δεν είχε ενταχθεί ακόμα σε υπηρεσία. Εξ αιτίας διαφωνιών σχετικά με τις απαιτήσεις, λίγοι κατασκευαστές υπέβαλαν προτάσεις. Το 1941 εκδόθηκε νέα απαίτηση, αυτή την φορά επικεντρωμένη στο σχέδιο ΑΜ-22 των Kishiro Matsuo και Yasuhiro Ozawa της Aichi. Το πρώτο ΑΜ-22, που αργότερα μετονομάστηκε σε Ε16Α1, ολοκληρώθηκε τον Μάιο του 1942. Ήταν ένα χαμηλοπτέρυγο μονοπλάνο συμβατικής σχεδίασης, εξοπλισμένο με δύο πλωτήρες. Ασυνήθιστο χαρακτηριστικό του ήταν ότι διέθετε φρένα βύθισης ώστε να μπορεί δευτερευόντως να χρησιμοποιηθεί σαν [[βομβαρδιστικό κάθετης εφόρμησης]].

== Εκδόσεις ==
Πηγές: 

; E16A1
: Αρχική έκδοση με κινητήρα Mitsubishi MK8A Kinsei 51 των 1300 hp. Ήταν οπλισμένα με δύο πολυβόλα των 7,7 mm που έβαλαν μπροστά και άλλο ένα για προστασία στο πίσω μέρος.
; E16A1 *Zuiun Model 11*
:Βασική έκδοση παραγωγής. Είχαν ίδιο κινητήρα με τα πρωτότυπα αλλά δύο πυροβόλα των 20 mm που έβαλαν μπροστά και ένα βαρύ πολυβόλο των 13 mm στο πίσω μέρος.
; E16A2 *Zuiun Model 12*
: Ένα πρωτότυπο με αστεροειδή κινητήρα Mitsubishi MK8P Kinsei 62 ισχύος 1560 hp. Το μοναδικό πρωτότυπο, που ήταν μετατροπή ενός Ε16Α1 παραγωγής, δεν ολοκληρώθηκε.

== Χρήστες ==
; [[Ιαπωνία]]
* [[Ιαπωνικό Αυτοκρατορικό Ναυτικό]]

== Δείτε επίσης ==

=== Παρόμοια αεροσκάφη ===
* [[Aichi E13A]] 
* [[Arado Ar 196]]
* [[Vought OS2U Kingfisher]]

== Παραπομπές ==
<references />

== Βιβλιογραφία ==
* Francillon, Ph.D., René J. *Japanese Aircraft of the Pacific War*. London: Putnam & Company Ltd., 1979. ISBN 0-370-30251-6.
* Green, William. "Aichi E16A1 Zui-un (Paul)" *War Planes of the Second World War, Volume Six: Floatplanes*. London: Macdonald & Co.(Publishers) Ltd., 1962, pp. 116-118.
* Taylor, Michael J.H. *Jane's Encyclopedia of Aviation*. London: Studio Editions, 1989, p. 43.
* Bunrindō (Ιαπωνία)
** Kōku-Fan Illustrated Special, *Japanese Military Aircraft Illustrated Vol. 3 "Recinnaissance/Flying-boat/Trainer/Transport"*, January 1983
** *Famous Airplanes of the World No. 47 "Imperial Japanese Navy Reconnaissance Seaplane"'', July 1994

## Εξωτερικοί σύνδεσμοι
* 

E16A
Κατηγορία:Αεροσκάφη του Β' Παγκοσμίου Πολέμου
Κατηγορία:Αναγνωριστικά αεροσκάφη
Κατηγορία:Υδροπλάνα
Κατηγορία:Αεροσκάφη ναυτικής αεροπορίας
Κατηγορία:Εμβολοκινητήρια στρατιωτικά αεροσκάφη
Συμμαχικές ονομασίες αναφοράς των ιαπωνικών αεροσκαφών στον Β’ Παγκόσμιο Πόλεμο

Οι Σύμμαχοι απέδιδαν κατά την διάρκεια του Δευτέρου Παγκοσμίου Πολέμου ονομασίες αναφοράς στα ιαπωνικά πολεμικά αεροσκάφη προκειμένου να διευκολύνεται η αναγνώριση και η ταυτοποίηση τους. Ο γενικός κανόνας που ακολουθούνταν ήταν να αποδίδονται ανδρικά ονόματα στα μαχητικά αεροσκάφη, γυναικεία ονόματα στα βομβαρδιστικά, τα μεταγωγικά και τα αναγνωριστικά, ονόματα πτηνών στα ανεμόπτερα και ονόματα δέντρων στα εκπαιδευτικά

Οι ονομασίες αναφοράς ήταν σε ευρεία χρήση από την εισαγωγή τους το 1942 και χρησιμοποιούνται μέχρι σήμερα στην σχετική βιβλιογραφία.

## Κατάλογος

## Σημειώσεις


## Παραπομπές


## Βιβλιογραφία
*
*
*
*
*
* 
* 
* 
*

Κατηγορία:Αεροπορία στον Β' Παγκόσμιο Πόλεμο
Ύπαιπα

Τα **Ύπαιπα** ήταν πόλη της αρχαίας Λυδίας, κοντά στην βόρεια όχθη του ποταμού Κάυστρου, και 67 χιλιόμετρα από την Έφεσο.

Το όνομα προέρχεται από την θέση της στους πρόποδες του όρους Αίπος, το οποίο είναι λόφος του Τμώλου.

Η τοποθεσία της ταυτοποιήθηκε από τους Γάλλους Κουζινερί και Τεξιέ και επαληθεύτηκε από ανασκαφές που έγινε από τον Δημοσθένη Μπαλταζή εκ μέρους της Οθωμανικής κυβέρνησης το 1892. Τα ερείπια της πόλης βρίσκονται κοντά στο χωριό Γκιουνλουτζέ, πριν γνωστό ως Ντάτμπεϊ ή Ταπαΐ, 4 χιλιόμετρα βορειοδυτικά του Οδεμησίου.

Είχε στρατηγική θέση στο δρόμο μεταξύ των Σάρδεων και της Εφέσου.

## Μυθολογία και θρησκεία

Οι γυναίκες από τα Ύπαιπα είχαν τη φήμη ότι είχαν λάβει από την Αφροδίτη το δώρο της ομορφιάς και του χορού. Ο Οβίδιος τοποθετεί στα Ύπαιπα την πατρίδα της Αράχνης πριν αυτή γίνει αράχνη.

Η Περσική θεά Αναχίτα, που ταυτίζεται με την Άρτεμις και ονομάζεται έτσι Άρτεμις Αναΐτις ή Περσική Άρτεμις, λατρευόταν στα Ύπαιπα, τα οποία τότε ήταν μέρος της Αυτοκρατορίας των Αχαιμενιδών. Όμως, κατά τη Ρωμαϊκή Αυτοκρατορία η ιερείς του ναού είχαν ελληνικά και όχι περσικά ονόματα.

Ο Παυσανίας αναφέρει ένα τελετουργικό που γινόταν στα Ύπαιπα, όπου ένα ξύλο έπαιρνε φωτιά, απ’ ό, τι φαίνεται με μαγεία.

Μια επιγραφή από τη συναγωγή των Σάρδεων, αναφέρει έναν ευεργέτη που ήταν μέλος του συμβουλίου στα Ύπαιπα, που υποδηλώνει την παρουσία εκεί Εβραϊκής κοινότητας.

## Ιστορία

Το 88 π.Χ. τα Ύπαιπα εξεγέρθηκαν εναντίον του Μιθριδάτη ΣΤ΄ και τιμωρήθηκαν αυστηρά. Υπό τον Τιβέριο (14-37 μ.Χ.) η πόλη ήταν υποψήφια ως τοποθεσία για ναό για τη λατρεία του αυτοκράτορα, αλλά απορρίφθηκε ως ασήμαντη. Στην πραγματικότητα, ο Οβίδιος συνέκρινε τη μεγάλη πόλη των Σάρδεων, με αυτό που αποκάλεσε "μικρά Ύπαιπα": *Sardibus hinc, illinc parvis finitur Hypaepis*.  

Σώζονται νομίσματα από τα Ύπαιπα από τον 3ο μ.Χ. αιώνα.

Κρίνοντας από τον αριθμό των Βυζαντινών εκκλησιών, τα Ύπαιπα ευημερούσαν υπό την Βυζαντινή Αυτοκρατορία.

## Επισκοπή

Τα Ύπαιπα ήταν επισκοπική έδρα, χωροεπισκοπή της Εφέσου, της μητροπολιτικής περιφέρειας της Ρωμαϊκής επαρχίας (της Ύστερης Ρωμαϊκής Αυτοκρατορίας) της Ασίας. Παρέμεινε ενεργή μέχρι τον 13ο αιώνα. Υπό τον Ισαάκιος Β΄ (1185-1195 και 1203-1204) έγινε μητροπολιτική έδρα.

Ο Michel Le Quien (*Oriens Christianus* I, 695) αναφέρει έξι επισκόπους: ο Μίθρης, παρόν στην Πρώτη Σύνοδο της Νίκαιας το 325, τον Εύπορο, στην Πρώτη Σύνοδο της Εφέσου το 431, ο Ιουλιανός στην Έφεσο το 449 και στη Σύνοδο της Χαλκηδόνας το 451, ο Αντώνιος που αποκήρυξε τον Μονοθελητισμό στην Τρίτη Σύνοδο της Κωνσταντινούπολης το 680, ο Θεοφύλακτος στη Δεύτερη Σύνοδο της Νίκαιας το 787, και ο Γρηγόριος στη Σύνοδο της Κωνσταντινούπολης το 879. Σε αυτούς μπορεί να προστεθεί και ο Μιχαήλ, ο οποίος το 1230 υπέγραψε ένα έγγραφο που εξέδωσε ο Γερμανός Β΄ (Revue des études grecques, 1894, VII).

## Παραπομπές


Κατηγορία:Αρχαίες πόλεις της Λυδίας
Here Comes the Bride

Το "**Here Comes the Bride**" είναι το τέταρτο άλμπουμ των Spin Doctors. Κυκλοφόρησε την 1η Ιουνίου του 1999. Είναι το πρώτο και τελευταίο άλμπουμ της μπάντας με τους Eran Tabib και Ivan Neville. Στα μέσα της ηχογράφησης του άλμπουμ ο Mark White άφησε την μπάντα επειδή δεν είχε αρκετή καλλιτεχνική ελευθερία. Κατά τη διάρκεια της περιοδείας για το άλμπουμ ο Chris Barron έχασε τη φωνή του αφότου οι φωνητικές χορδές του παρέλυσαν. Οι γιατροί προέβλεψαν ότι θα είχε 50% πιθανότητα να ξαναμιλήσει με αποτέλεσμα η Universal να λύσει το συμβόλαιο με την μπάντα. Ο Ivan Neville ανέλαβε τα φωνητικά για κάποιες εμφανίσεις αλλά τελικά η υπόλοιπη περιοδεία ακυρώθηκε. Το 2000 η μπάντα παρέμεινε ανενεργή και το 2001 επανενώθηκε η αρχική τετράδα των Chris Barron, Aaron Comess, Eric Schenkman και Mark White

## Κομμάτια
Όλα τα κομμάτια γράφτηκαν από τον Chris Barron και τον Aaron Comess εκτός από τα σημειωμένα

## Συντελεστές
* Chris Barron - κιθάρα, φωνή
* Aaron Comess - μπάσο (1, 2, 6, 7, 9, 10, και 11), κιθάρα, ακορντεόν, πλήκτρα, παραγωγός, μίξινγκ
* Eran Tabib - κιθάρα
* Mark White - μπάσο (3, 4, 5, 8, 12, 13, 14 και 15)
* Ivan Neville - πλήκτρα, φωνητικά
* Joe Bonadio - ντέφι, hand drums
* Lani Groves - φωνητικά
* Todd Horton - τρομπέτα
* Arnie Lawrence - σαξόφωνο
* Andrew Lippman - τρομπόνι
* Catherine Russell - φωνητικά
* Judith Talvi - τσέλο
* Spin Doctors - παραγωγοί
* Peter Denenberg - μηχανικός, μίξινγκ, παραγωγός
* Tom Fritze - μηχανικός
* Ted Jensen - mastering

## Παραπομπές


Here Co
Μεθοριακός σταθμός

**Μεθοριακός σταθμός** ήταν το όνομα μιας κοινωνικής σειράς που προβαλλόταν στον τηλεοπτικό σταθμό ΥΕΝΕΔ. Ξεκίνησε στις 13 Νοεμβρίου του 1974 και σταμάτησε στις 9 Δεκεμβρίου του 1981.

## Παραγωγή
Τα πρώτα 7 επεισόδια της σειράς ήταν αυτοτελή και σε κινηματογραφικό φιλμ. Από το 8ο επεισόδιο μέχρι το τελευταίο, η σειρά γυριζόταν σε βιντεοταινία, που ήταν τότε σε χρήση για κανονική τηλεοπτική προβολή, καθώς το φιλμ χρησιμοποιείται στην κινηματογράφηση.

## Σενάριο
Το σενάριο του πρώτου επεισοδίου της σειράς, το έγραψε ο παραγωγός της, Θάνος Κάνιστρας. Στη συνέχεια και στα επόμενα έξι επεισόδια μια ομάδα πέντε σεναριογράφων έγραφε τις ιστορίες και την εξέλιξη της υπόθεσης. Από το 8ο επεισόδιο και για ένα διάστημα δύο χρόνων, τη συγγραφή των σεναρίων της σειράς είχε αναλάβει εξ ολοκλήρου ο Άκης Φαράς. Όταν ο σεναριογράφος νόσησε και του ήταν δύσκολο να συνεχίσει το γράψιμο, τη συγγραφή των σεναρίων του «Μεθοριακού σταθμού» ανέλαβε η Σούλα Πιερράκου, η οποία και συνέχισε μέχρι το τέλος της σειράς.

## Αλλαγές σκηνικών
Το χωριό Καλαμιά του «Μεθοριακού σταθμού» είχε «τοποθετηθεί» κοντά στα σύνορα με τη Βουλγαρία. Στο πρώτο αυτοτελές επεισόδιο μάλιστα, η υπόθεση περιλάμβανε την ανταλλαγή κατασκόπων μεταξύ Ελλάδας και Βουλγαρίας. Στο πρώτο επεισόδιο εμφανίστηκαν ηθοποιοί που δεν συμμετείχαν στη συνέχεια, όπως ο Νίκος Βασταρδής και ο Νίκος Λυκομήτρος. Σύμφωνα με τον σκηνοθέτη της σειράς, Γιώργο Πετρίδη, την τελική γνώριμη μορφή του ο «Μεθοριακός σταθμός» την απέκτησε ύστερα από πρόταση του τότε διευθυντή της ΥΕΝΕΔ, Μάριου Βαλυνδρά, ο οποίος προέτρεψε τον σκηνοθέτη να «χρησιμοποιήσει» το φορμάτ της άλλης οικογενειακής σειράς της ΥΕΝΕΔ Το μικρό σπίτι στο λιβάδι (την σκηνοθετική επιμέλεια της μεταγλώττισης του οποίου, συμπτωματικά, την είχε ο ίδιος ο σκηνοθέτης του «Μεθοριακού»).

Το φθινόπωρο του 1980, μέσα στο πλαίσιο «ανανέωσης» των περισσότερων μακρόβιων Ελληνικών σειρών της τηλεόρασης (όπως το Λούνα Παρκ της ΕΡΤ, Το ημερολόγιο ενός θυρωρού της ΥΕΝΕΔ και Ο δρόμος (1977) της ΥΕΝΕΔ, που τελικά αποφασίστηκε να σταματήσει απότομα), έτσι και στον «Μεθοριακό σταθμό» αποφασίστηκε να γίνει μια «ανανέωση» της σειράς, με αλλαγή χωριού, αλλαγές προσώπων και αλλαγές στην ιστορία. Οι περισσότεροι κάτοικοι μετακόμισαν από την Καλαμιά σε άλλο χωριό, την Καστανιά, και προστέθηκαν αρκετοί νέοι ηθοποιοί στο καστ.

## Διακοπή
Η σειρά τελικά καταργήθηκε, επειδή μετά τις εκλογές στις 18 Οκτωβρίου 1981, την 1η Νοεμβρίου ανέλαβε νέα διοίκηση, η οποία αποφάσισε να μην προβάλλει καμία από τις εκπομπές που είχε εγκρίνει η προηγούμενη διοίκηση. Τα μοναδικά επεισόδια που σώζονται στο Αρχείο της ΕΡΤ είναι 2 επεισόδια του 1981, το προτελευταίο επεισόδιο και άλλο ένα. 

## Παραπομπές

## Εξωτερικοί σύνδεσμοι
* Το προτελευταίο επεισόδιο της σειράς στο Ψηφιακό Αρχείο της ΕΡΤ
* 

Κατηγορία:Τηλεοπτικές σειρές ΥΕΝΕΔ
Κατηγορία:Ελληνικές δραματικές τηλεοπτικές σειρές
Σέξτος Άλκιμος Εκδίκιος Άβιτος

Ο **Σέξτος Άλκιμος Εκδίκιος Άβιτος** (*Avit de Vienne*, 450-525), γνωστός και ως Σέξτιμος Άβιτος ή Σίξτος Άβιτος, ήταν ΓαλλοΡωμαίος ποιητής και Χριστιανός επίσκοπος της Βιεν στη Γαλατία. Η φήμη του βασίζεται εν μέρει στην ποίησή του, αλλά και στο ρόλο που έπαιξε ως γραμματέας των βασιλέων των Βουργουνδών. 

Ο Άβιτος γεννήθηκε σε μια εξέχουσα γαλλορωμαϊκή οικογένεια γερουσιαστών που σχετιζόταν με τον αυτοκράτορα Άβιτο.

## Η ζωή του
Η καταγωγή του ήταν αριστοκρατική, ενώ και η μόρφωσή του ήταν υψηλή. Η συγγραφική και αποστολική του δράση ήταν πλούσια.

Ο Άβιτος ήταν πολέμιος, και δη με επιτυχία, διάφορων αιρέσεων. Στις επιτυχίες του αυτές, συγκαταλέγεται και ο προσηλυτισμός του στον βασιλιά Σιγισμούνδο της Βουργουνδίας, αφού ο πρώτος είχε αρνηθεί αρχικά και ο Άβιτος παρακίνησε τον βασιλιά των Φράγκων σε εκστρατεία. Εκτός από αυτές τις δραστηριότητές του άφησε πίσω του επιστολές, ομιλίες και ποιήματα. Από αυτά, όμως, σώζονται λίγα.

Αναγνωρίζεται ως άγιος. Η Καθολική εκκλησία εορτάζει τη μνήμη του στις 5 Φεβρουαρίου.

## Παραπομπές


## Εξωτερικοί σύνδεσμοι
*''Catholic Encyclopedia'': St. Avitus
*Christian Classics Ethereal Library: 
*Opera Omnia

Κατηγορία:Άγιοι της Ρωμαιοκαθολικής Εκκλησίας
Κατηγορία:Επίσκοποι του 6ου αιώνα
Γρίβας

Το ελληνικό όνομα **Γρίβας** μπορεί να αναφέρεται, ως επώνυμο, σε κάποιο από τα παρακάτω πρόσωπα:

* Αλέξιος Δ. Γρίβας, αγωνιστής στην Επανάσταση του 1821
* Γαρδικιώτης Γρίβας, αγωνιστής στην Επανάσταση του 1821
* Γεώργιος Γρίβας ή «Διγενής» (1897–1974), αξιωματικός του ελληνικού στρατού και ηγετική προσωπικότητα στον αγώνα της κυπριακής ανεξαρτησίας
* Γεώργιος Γρίβας (αγωνιστής 1821), αγωνιστής στην Επανάσταση του 1821
* Δημήτριος Γρίβας (1829-1889), στρατιωτικός και πολιτικός
* Δημήτριος Γρίβας (φιλικός) (θάν. 1864), ιερέας, φιλικός και αγωνιστής στην Επανάσταση του 1821
* Ευστράτιος Γρίβας (γενν. 1966), σκακιστής, διεθνής γκρανμαίτρ
* Θεόδωρος Γρίβας (1797-1862), αγωνιστής στην Επανάσταση του 1821, στρατηγός και πολιτικός
* Ιωάννης Γρίβας (1923–2016), πρόεδρος του Αρείου Πάγου και υπηρεσιακός πρωθυπουργός
* Κλεάνθης Γρίβας (γενν. 1944), ψυχίατρος, νευρολόγος και συγγραφέας
* Σταύρος Γρίβας, οπλαρχηγός στην Επανάσταση του 1821
* Φλώρος ή Κώστας Γρίβας, αγωνιστής στην Επανάσταση του 1821

* Επίσης, στη νησίδα Γρίβας κοντά στη χερσόνησο του Πηλίου

## Δείτε επίσης
* Οικογένεια Γρίβα
* Τούλα Γρίβα (γενν. 1943), τηλεοπτική ηθοποιός (πραγματικό όνομα Παναγιώτα Γριβαστοπούλου)
* Αλέξιος Χ. Γρίβας - Γαρδικιώτης, αξιωματικός
* Θεόδωρος Γρίβας - Γαρδικιώτης (1905-1982), διπλωμάτης και λογοτέχνης
* Κωνσταντίνος Γρίβας - Γαρδικιώτης, στρατιωτικός και πολιτικός
* Χρήστος Γρίβας - Γαρδικιώτης, στρατιωτικός και πολιτικός
* Θεόδωρος Μπούας - Γρίβας, επαναστάτης του 16ου αιώνα

* Γρίβα Κιλκίς, χωριό της Μακεδονίας
Καλτσιόπολι

**Καλτσιόπολι** ονομάστηκε το ποδοσφαιρικό σκάνδαλο στην Ιταλία που αφορούσε στήσιμο αγώνων και ήρθε στο φως το 2006 από την ιταλική αστυνομία.

Έπειτα απο καταγραφές συνομιλιών αποκαλύφθηκε δίκτυο σχέσεων μεταξύ ποδοσφαιρικών παραγόντων και διαιτητών με σκοπό την αλλοίωση αποτελεσμάτων. Στο σκάνδαλο εμπλέκονταν οι Γιουβέντους, Μίλαν, Φιορεντίνα, Σ.Σ. Λάτσιο και Ρετζίνα Κάλτσιο.

## Ποινές

## Παραπομπές


Κατηγορία:Ποδόσφαιρο στην Ιταλία
Κατηγορία:Ποδoσφαιρικά σκάνδαλα
Σαλούμ

Η **Σαλούμ** ή **Ελ Σαλούμ** ή **Σολούμ** (*[[αραβικά]] : السلوم*) είναι μικρή πόλη και λιμένας της Αιγύπτου στο Κυβερνείο Ματρούχ. Βρίσκεται στον Κόλπο της Σαλούμ στα σύνορα της Αιγύπτου και Λιβύης, απέχει 300 χλμ από την Αλεξάνδρεια, 145 από την Τομπρούκ και 12 χλμ από τα σύνορα. Έχει 14393 κατοίκους σύμφωνα με την απογραφή του 2006. 

## Ιστορία
Από τους Ρωμαίους ήταν γνωστή σαν "Μπαρανίς" χρησιμοποιήθηκε ως λιμένας και σήμερα διασώζονται λίγα ερείπια της εποχής. Στον Πρώτο παγκόσμιο πόλεμο το λιμάνι δέχτηκε επίθεση από το γερμανικό υποβρύχιο  SM U-35, δύο Βρετανικά πολεμικά πλοία καταστράφηκαν ή υπέστησαν ζημιές. Στην πόλη υπάρχει στρατιωτικό νεκροταφείο του Β΄ παγκοσμίου πολέμου όπου η πόλη είχε καταληφθεί από τους Ιταλούς. Οι Ιταλοί είχαν βομβαρδίσει επανειλημμένα τη πόλη όπου είχε έδρα τμήμα του Βρετανικού στρατού.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Αιγύπτου
Κατηγορία:Λιμένες της Αιγύπτου
Νίκος Γκατζογιάννης

Ο **Νίκος Γκατζογιάννης** (Nicholas Gage), γεννημένος στις 23 Ιουλίου 1939, είναι Ελληνοαμερικανός συγγραφέας και ερευνητής δημοσιογράφος.

## Βιογραφία
Γεννήθηκε το 1939 στον Λιά (πρώην "Λειάς"), χωριό του δήμου Φιλιατών Θεσπρωτίας και το 1949 διέφυγε στις ΗΠΑ με τις τρεις αδελφές του, κατά τη διάρκεια του εμφυλίου πολέμου. Η μητέρα του Ελένη Γκατζογιάννη εκτελέστηκε από δικαστήριο του ΔΣΕ αφού κατηγορήθηκε για την οργάνωση φυγάδευσης των τεσσάρων παιδιών της και συγγενών της ενάντια στη τότε πολιτική του ΔΣΕ.

Σπούδασε με υποτροφία στη Σχολή Δημόσιας Επικοινωνίας του πανεπιστημίου της Βοστόνης. Το 1964 πήρε μεταπτυχιακό τίτλο από το πανεπιστήμιο Κολούμπια και ξεκίνησε τη δημοσιογραφια από το πρακτορείο Associated Press και τις εφημερίδες The Boston Herald Traveller, The Wall Street Journal και The New York Times. Έγραψε τρία βιβλία για το οργανωμένο έγκλημα και δύο μυθιστορήματα. Του απονεμήθηκαν τα βραβεία Hearst, Page One Award της Newspaper Guild και Sigma Delta Chi. 

Το 1983 έγραψε βιβλίο για τα γεγονότα της εκτέλεσης της μητέρας του με τον τίτλο  "Ελένη". Το βιβλίο έτυχε διεθνούς αναγνώρισης, όμως στην Ελλάδα συνάντησε σκληρές αντιδράσεις, ενώ ο πρωθυπουργός Ανδρέας Παπανδρέου δεν έδωσε άδεια για τα γυρίσματα σε ταινία. Η "Ελένη" μεταφράστηκε σε είκοσι έξι γλώσσες, προτάθηκε για καλύτερη βιογραφία από την Εθνική Ένωση Βιβλιοκριτικών και έλαβε το βραβείο Heinemann ως το καλύτερο βιβλίο του 1984, από τη Βασιλική Λογοτεχνική Εταιρεία της Μεγάλης Βρετανίας, το 1985 μεταφέρθηκε στον κινηματογραφο με πρωταγωνιστές τους Τζον Μάλκοβιτς και Κέιτ Νέλιγκαν.
Στην πρεμιέρα στους ελληνικούς κινηματογράφους στις 20 Μαρτίου 1984, κομμουνιστές και άλλοι αριστεροί συγκεντρώθηκαν έξω από τους κινηματογράφους και προσπάθησαν να εμποδίσουν την είσοδο των θεατών. Μερικοί προσπάθησαν να εμποδίσουν την προβολή μπλοκάροντας τις μηχανές προβολής και ακόμα σκίζοντας τις οθόνες.
Η ταινία χαρακτηρίστηκε από αριστερές παρατάξεις ως «αντικομμουνιστική», «προπαγανδιστική» και «κράχτης της χρεοκοπημένης εθνικοφροσύνης». Ειδικότερα το ΚΚΕ εξέδωσε επίσημη ανακοίνωση, με την οποία καλούσε τους ψηφοφόρους του να εναντιωθούν στην προβολή της Ελένης. Η ανακοίνωση της ΚΝΕ, δημοσιευμένη στην εφημερίδα «Τα Νέα» Έξω από τους κινηματογράφους ομάδες νέων άρχισαν να μοιράζουν φέιγ βολάν και να φωνάζουν συνθήματα κατά της ταινίας, χαρακτηρίζοντάς τη φασιστική. Μάλιστα σημειώθηκαν και προπηλακισμοί αιθουσαρχών και θεατών, πράγμα που οδήγησε τελικά στη διακοπή της προβολής της στους κινηματογράφους της επαρχίας. 

Είναι μέλος του Συμβουλίου Απόδημου Ελληνισμού ενώ το 1988 τιμήθηκε από τον πατριάρχη Βαρθολομαίο με τη διάκριση του Άρχοντα, Διδάσκαλου του Γένους.

Έχει υπάρξει πρόεδρος της Πανηπειρωτικής Ομοσπονδίας

## Δείτε επίσης
*Ελένη (ταινία)

## Έργα

### Βιβλία
*
*
*
*
*

**Ταινίες**

* Crazy Joe (1974)
* The andros targets (1977)
* Ελένη (1985)

## Παραπομπές


## Εξωτερικοί σύνδεσμοι
* 

Κατηγορία:Αμερικανοί συγγραφείς
Κατηγορία:Αμερικανοί δημοσιογράφοι
Κατηγορία:Έλληνες συγγραφείς του 20ού αιώνα
Κατηγορία:Αμερικανοί ελληνικής καταγωγής
Κατηγορία:Έλληνες συγγραφείς του 21ου αιώνα
Μαργαριτάρι

thumb|250px|Κολιέ με μαργαριτάρια
Το **μαργαριτάρι** είναι σκληρό υλικό το οποίο παράγεται από τους μαλακούς ιστούς (ιδίως τον μανδύα) ζωντανών μαλακίων με όστρακο. Όταν ένας κόκκος άμμου ή κάποιο παράσιτο, εισχωρήσει στο κοχύλι ενός στρειδιού, τότε το στρείδι ενοχλείται. Το όστρακο, αδυνατώντας να διώξει τον «εισβολέα», παράγει μια λεία σκληρή κρυστάλλινη ουσία  το μάργαρο (ανθρακικό ασβέστιο) γύρω από αυτό για να προστατεύσει τον εαυτό του. Όσο ο εισβολέας μένει εκεί, το όστρακο συνεχίζει να παράγει στρώματα αυτής της ουσίας, ώσπου μετά από κάποια χρόνια έχει παγιδευτεί μέσα σε ένα λείο και λαμπερό μαργαριτάρι. Όπως και τα όστρακα, το μαργαριτάρι αποτελείται από ανθρακικό ασβέστιο σε μικροκρυσταλλική μορφή (το οποίο αποκαλείται μάργαρο), το οποίο εναποτίθεται σε ομόκεντρα στρώματα. Τα ιδανικά μαργαριτάρια είναι στρογγυλά και απαλά, αν και μπορεί να έχουν και άλλα σχήματα (μαργαριτάρια μπαρόκ). Τα καλύτερης ποιότητας φυσικά μαργαριτάρια χαίρουν μεγάλης αξίας και θεωρούνται πολύτιμοι λίθοι και αντικείμενα για πολλούς αιώνες. Το μαργαριτάρι που θα σχηματιστεί αποτελείται από 3 στρώματα, με το πιο εσωτερικό να αποτελεί τον πυρήνα, δηλαδή τον εισβολέα που διεγείρει τη δημιουργία του. Μία πρωτεΐνη, η κογχυολίνη, αποτελεί το στρώμα που εναποτίθεται πάνω από το ξένο σώμα και το περιβάλλει. Το τελικό χρώμα του μαργαριταριού εξαρτάται από το χρώμα της κογχυολίνης που μπορεί να είναι από μαύρο έως λευκό.
Το πιο πολύτιμα μαργαριτάρια σχηματίζονται αυθόρμητα στη φύση, είναι όμως πολύ σπάνια. Τα άγρια μαργαριτάρια αναφέρονται ως φυσικά μαργαριτάρια. Τα καλλιεργημένα μαργαριτάρια προέρχονται από μαργαριτοφόρα όστρακα, όπως τα στρείδια και τα μύδια. Επίσης πωλούνται και απομιμήσεις μαργαριταριών τα οποία χρησιμοποιούνται σε φθηνά κοσμήματα, αλλά η ποιότητα των ιριδισμών τους είναι συνήθως πολύ κακή και ξεχωρίζουν από τα αυθεντικά. Τα καλλιεργημένα μαργαριτάρια χρησιμοποιούνται κυρίως στην κοσμηματοποιία, αλλά έχουν επίσης χρησιμοποιηθεί για να διακοσμήσουν ρούχα. Επίσης, έχουν χρησιμοποιηθεί αλεσμένα στην κοσμητική, την ιατρική και σε βαφές.
Το αρχαιότερο μαργαριτάρι είναι 8000 ετών και εντοπίστηκε κατά τη διάρκεια ανασκαφών στο νησί Marawah στις ακτές του Άμπου Ντάμπι σύμφωνα με το τμήμα Πολιτισμού και Τουρισμού της πόλης που παράλληλα έδωσε στη δημοσιότητα και ένα βίντεο σχετικό με την ανακάλυψη του. Το μαργαριτάρι εντοπίστηκε το 2017 και η διάμετρός του είναι μικρότερη από 30 χιλιοστά
Το μεγαλύτερο γνωστό μαργαριτάρι βρέθηκε το 1934 στο νησί Παλουβάν των Φιλιππίνων. Έχει βάρος 6,4 κιλά και παρήχθη από το είδος Tridacna Gigas. Το μαργαριτάρι είναι γνωστό ως το «μαργαριτάρι του Λάο Τσου».

## Παραπομπές


## Εξωτερικοί σύνδεσμοι
* 
* 

Κατηγορία:Κοσμηματοποιία
Κατηγορία:Μαλάκια
Κατηγορία:Ζωικά προϊόντα
Κατηγορία:Πολύτιμοι λίθοι
Προεδρική εκλογή των Ηνωμένων Πολιτειών 1788–1789

Η **Προεδρική εκλογή των Ηνωμένων Πολιτειών του 1788-1789 **είναι η πρώτη τετραετής διαδικασία εκλογής προέδρου στις Ηνωμένες Πολιτείες Αμερικής. Διεξήχθη την Δευτέρα 15 Δεκεμβρίου 1788 έως το Σάββατο 1 Ιανουαρίου 1789. Ήταν η πρώτη προεδρική εκλογή στην ιστορία των ΗΠΑ μετά την υιοθέτηση του Συντάγματος στις 17 Σεπτεμβρίου 1787. Σε αυτή την εκλογή ο Τζορτζ Ουάσινγκτον εκλέχθηκε ομόφωνα για την πρώτη από τις δύο θητείες του ως Πρόεδρος των Ηνωμένων Πολιτειών μαζί με τον Τζον Άνταμς να αναλαμβάνει το καθήκον του πρώτου αντιπροέδρου της χώρας στο πλευρό του.

Πριν τις εκλογές οι ΗΠΑ δεν διέθεταν εκτελεστική εξουσία. Με το προηγούμενο σύστημα σύμφωνα με τα Άρθρα της Συνομοσπονδίας η εθνική κυβέρνηση ηγούνταν από το Κογκρέσου της Συνομοσπονδίας το οποίο διέθετε έναν τελετουργικό πρόεδρο και ορισμένους εκτελεστικούς κλάδους. Ωστόσο ανεξάρτητη εκτελεστική εξουσία δεν υπήρχε εκείνη την περίοδο.

Ο διάσημος Τζορτζ Ουάσινγκτον συμμετείχε ουσιαστικά χωρίς αντίπαλο. Το μοναδικό θέμα που έπρεπε να ρυθμιστεί ήταν εκείνο του Αντιπροέδρου. Τελικά ο Τζον Άνταμς εκλέχθηκε μαζεύοντας την πλειοψηφία των ψήφων από μια επιτροπή σύμφωνα με το τότε Σύνταγμα της χώρας.

1788
Ρία (όνομα)

**Ρία**, ελληνικό γυναικείο όνομα προσώπου (όνομα βαφτιστικό).

Συνήθως προέρχεται το όνομα Ελευθερία υποκοριστικα του ονόματος ελευθερία είναι τα εξής:Έλλη,Έφρι,Ρία, Ρίτα,Ρίτσα,Ραλλού,Θέρη,Λία

## Πρόσωπα με το όνομα Ρία
*Ρία Δελούτση, καλλιτεχνικό όνομα της Ελευθερίας Ντε Λούτζιο, ηθοποιού
*Ρία Κούρτη ή Ρίτσα Δημητριάδου/Δημητριάδη, καλλιτεχνικό όνομα της Ελευθερίας Δημητριάδη-Κουρμάζου, τραγουδίστριας
*Ρία Αντωνίου, καλλιτεχνικό όνομα της Γρηγορίας Αντωνίου, 2ης Σταρ Ελλάς 2008, φωτομοντέλου

## Παραπομπές


Κατηγορία:Γυναικεία ελληνικά ονόματα
Κατηγορία:Υποκοριστικά ονόματα
Γρυπάρης

Το ελληνικό επώνυμο **Γρυπάρης** μπορεί να αναφέρεται σε κάποιο από τα παρακάτω πρόσωπα:

* Αλέξανδρος Γρυπάρης (18ος αι.), αγιογράφος
* Γεώργιος Γρυπάρης (1801-1888), δικαστικός και πολιτικός
* Γεώργιος Γρυπάρης (18ος αι.), αγιογράφος
* Διονύσιος Γρυπάρης (θάν. 1861), ποιητής
* Θεόδωρος Γρυπάρης (19ος αι.), λόγιος
* Ιωάννης Γρυπάρης (λογοτέχνης) (1870-1942), μεταφραστής, λογοτέχνης και εκπαιδευτικός
* Ιωάννης Γρυπάρης (πολιτικός) (1844–1925), διπλωμάτης και υπουργός

## Δείτε επίσης
* Αδελφοί Γρυπάρη
Πρωθυπουργός της Αϊτής

Ο **Πρωθυπουργός της Αϊτής** είναι ο αρχηγός κυβέρνησης της Αϊτής και διορίζει το υπουργικό συμβούλιο, αφού συμβουλευτεί τον Πρόεδρο. Ο διορισμός του γίνεται από τον πρόεδρο της χώρας, σύμφωνα με το Σύνταγμα και πρέπει να εγκριθεί από την Εθνοσυνέλευση. Ο πρωθυπουργός θέτει σε ισχύ τους νόμους και, μαζί με τον Πρόεδρο, είναι αρμόδιος για την εθνική άμυνα της χώρας. Επιπρόσθετα, ο Πρωθυπουργός επιβλέπει την  Εθνική Επιτροπή για τις Προμήθειες (CNMP), που αποτελεί ένα αποκεντρωμένο σώμα.

## Δείτε επίσης
*Κατάλογος πρωθυπουργών της Αϊτής

## Παραπομπές


Πρωθυπουργος
Εκλογική περιφέρεια Ρεθύμνου

Η **εκλογική περιφέρεια Ρεθύμνου** είναι εκλογική περιφέρεια της Ελλάδας, η οποία περιλαμβάνει τον νομό Ρεθύμνου. Στην εκλογική περιφέρεια Ρεθύμνου αντιστοιχούν 2 έδρες από τις εκλογές του 1985.

## Δήμοι και Ψηφοφόροι
Στην Εκλογική περιφέρεια Ρεθύμνου υπάγονται πέντε καλλικρατικοί δήμοι: 
* Δήμος Αγίου Βασιλείου (9.651 εγγεγραμμένοι ψηφοφόροι)
* Δήμος Αμαρίου (6.356 εγγεγραμμένοι ψηφοφόροι)
* Δήμος Ανωγείων (2.462 εγγεγραμμένοι ψηφοφόροι)
* Δήμος Μυλοποτάμου (13.923 εγγεγραμμένοι ψηφοφόροι)
* Δήμος Ρεθύμνης (38.853 εγγεγραμμένοι ψηφοφόροι)

## Αποτελέσματα εκλογών
Στον πίνακα περιλαμβάνονται τα αποτελέσματα των βουλευτικών εκλογών από το 1996 και μετά στο Ρέθυμνο. Συγκεκριμένα παρουσιάζονται ο αριθμός ψήφων και το ποσοστό που συγκέντρωσαν τα πέντε πρώτα κόμματα στην περιφέρεια, καθώς και ο αριθμός των εδρών που εξασφάλισαν σε παρένθεση.

## Εκλεγμένοι βουλευτές (1974-σήμερα)
Ακολουθούν οι εκλεγμένοι βουλευτές Ρεθύμνου από το 1974 έως σήμερα:

## Παραπομπές


## Εξωτερικοί σύνδεσμοι
* Υπουργείο Εσωτερικών - Αποτελέσματα εθνικών εκλογών


Ρεθυμνης
Χρυσό Βατόμουρο Χειρότερης Ταινίας

Το **Βραβείο Χρυσό Βατόμουρο για την Χειρότερη Ταινία** (αγγλ.*Golden Raspberry Award for Worst Picture* ή *Razzie Award for Worst Picture*) είναι ένα ετήσιο βραβείο όπου απονέμεται για να βραβεύσει την Χειρότερη Ταινία της χρονιάς στα βραβεία Χρυσά Βατόμουρα. Το βραβείο αυτό απονέμεται από το έτος 1980 και συνεχίζεται ακόμη και σήμερα να απονέμεται. 

### 1980s

### 1990s

### 2000s

### 2010s

### 2020s

## Παραπομπές


## Εξωτερικοί σύνδεσμοι

* Επίσημος ιστότοπος

Ταινιας
Αθλητική κοινωνία Σπαρτάκ

Η **αθλητική κοινωνία Σπαρτάκ** (ρωσικά: Спортивное общество Спартак) αφορά την οργάνωση μιας σειράς αθλητικών ενώσεων των σοσιαλιστικών χωρών. Ιδρύθηκε το 1921 στη Μόσχα ως «Μοσχοβίτικος Αθλητικός Κύκλος» από τον ποδοσφαιριστή Νικολάι Σταρόστιν και άλλους. Το 1926 τέθηκε υπό την αιγίδα της ένωσης εργαζομένων στα τρόφιμα (Πιστσέβικ).

Το 1934, η επιτροπή ενέκρινε το όνομα «Σπαρτάκ», από τον σκλάβο της αρχαίας Ρώμης, επαναστάτη και αθλητή του Σπάρτακου και έγινε η κοινωνία του αθλητισμού για όλες τις συνδικαλιστικές οργανώσεις. Διαλύθηκε το 1987 και επανιδρύθηκε το 1991 ως διεθνής κοινωνία μεταξύ έξι εθνών της πρώην Σοβιετικής Ένωσης.

## Ιστορία
Η Σπαρτάκ ήταν η πρώτη και η μεγαλύτερη Πανενωτική Εθελοντική Αθλητική Κοινωνία των εργαζομένων του κρατικού εμπορίου, του συνεταιρισμού των παραγωγών, της ελαφράς βιομηχανίας, της πολιτικής αεροπορίας, της εκπαίδευσης, του πολιτισμού, των υγειονομικών υπηρεσιών κλπ. Ξεκίνησε το 1925 με 1926, ως σύνολο πολλών πολιτιστικών ομάδων φυσικής αγωγής, από μικρούς παραγωγούς και έφτασε να γίνει μία πανενωτική πολιτιστική αθλητική κοινωνία που ιδρύθηκε στις 19 Απριλίου του 1935, με ψήφισμα της σοβιετικής κυβέρνησης, όταν το καταστατικό του εγκρίθηκε από το Πανενωτικό Συμβούλιο Πολιτισμού Φυσικής Αγωγής.

Το 1936 Σπαρτάκ οργάνωσε και πραγματοποίησε με επιτυχία, αθλητική παρέλαση στην Κόκκινη Πλατεία της Μόσχας. Το 1960, η κοινωνία αναδιοργανώθηκε σε Εθελοντική Αθλητική Κοινωνία. Υπήρχαν 23.000 πολιτιστικές κολεκτίβες φυσικής αγωγής στην κοινωνία το 1975 (συμπεριλαμβανομένων 100 αθλητικών σωματείων), οι οποίες συνέδεαν 6,2 εκατομμύρια ανθρώπους. Υπήρχαν 40 αθλήματα που καλλιεργούνταν στην κοινωνία το 1975. Η κοινωνία κατείχε 238 στάδια, 89 πισίνες, 1.800 αθλητικές αίθουσες, 1.300 γήπεδα ποδοσφαίρου, 2.600 αθλητικές κατασκηνώσεις, 264 Αθλητικά Σχολεία Παίδων και Νέων (75.000 φοιτητές).

Το 1987 η Σπαρτάκ καταργήθηκε και όλα τα περιουσιακά της στοιχεία μεταφέρθηκαν πίσω στα συνδικάτα. Το 1991 η κοινωνία αναδιοργανώθηκε ως διεθνής. Σήμερα η κοινωνία έχει παραρτήματα σε έξι χώρες της πρώην Σοβιετικής Ένωσης, τη Ρωσία, την Ουκρανία, τη Λευκορωσία, το Καζακστάν, την Κιργιζία και το Αζερμπαϊτζάν. Κάθε κοινωνία υπάγεται στην κυβέρνηση της αντίστοιχης χώρας, της Ολυμπιακής επιτροπής και των συνδικάτων, ενώ παράλληλα συμμετέχει σε συλλογικές εκδηλώσεις που διοργανώνονται από το Κεντρικό Συμβούλιο της Σπαρτάκ.

## Δείτε επίσης
* ΦΚ Σπαρτάκ Μόσχας
* ΧΚ Σπαρτάκ Μόσχας

## Παραπομπές


## Εξωτερικοί σύνδεσμοι
* Επίσημη ιστοσελίδα
** Επίσημη ιστοσελίδα, Καζακστάν
** Επίσημη ιστοσελίδα, Ουκρανία

Κατηγορία:Αθλητισμός στη Σοβιετική Ένωση
Κατηγορία:Αθλητικοί σύλλογοι Ρωσίας
Σαλμάν της Σαουδικής Αραβίας

Ο **Σαλμάν μπιν Αμπντουλαζίζ αλ Σαούντ** (31 Δεκεμβρίου 1935 - ...) είναι ο σημερινός βασιλιάς της Σαουδικής Αραβίας από τον Ιανουάριο του 2015. Είναι επίσης υπουργός Άμυνας από το 2011 και υπηρέτησε ως κυβερνήτης της επαρχίας Ριάντ από το 1963 έως το 2011. Είναι μέλος του οίκου του Σαούντ. Η ανάρρησή του στον θρόνο έγινε στις 23 Ιανουαρίου 2015 όταν απεβίωσε ο βασιλιάς Αμπντάλα, ετεροθαλής αδερφός του Σαλμάν.

## Βιογραφία
### Πρώτα χρόνια και εκπαίδευση
Φέρεται να είναι ο 25ος γιος του βασιλιά Ιμπν Σαούντ. Μητέρα του ήταν η Χασά μπιντ Αχμέντ Αλ Σουνταϊρί.

Ο Σαλμάν έμαθε τα πρώτα του γράμματα στο Σχολείο των Πριγκίπων του Ριάντ, το οποίο ίδρυσε ο Ιμπν Σαούντ για να εκπαιδεύσει τα παιδιά του. Σπούδασε θεολογία και σύγχρονες επιστήμες.

### Αξιώματα
Πολύ νέος, τον Απρίλιο του 1955 διορίστηκε δήμαρχος του Ριάντ από τον βασιλιά Σαούντ με τον βαθμό υπουργού. Παραιτήθηκε στις 25 Δεκεμβρίου 1960. Από το 1963 έως το 2011 ήταν κυβερνήτης του Ριάντ.

Στις 5 Νοεμβρίου 2011 ο Πρίγκιπας Σαλμάν διορίστηκε υπουργός Άμυνας, στη θέση του αποβιώσαντος αδερφού του, Πρίγκιπα Σουλτάν. Παράλληλα έγινε μέλος του Εθνικού Συμβουλίου Ασφαλείας.

Ο Σαλμάν ορίστηκε διάδοχος του θρόνου στις 18 Ιουνίου 2012, μετά τον θάνατο του αδερφού του, του διαδόχου του θρόνου Ναγιέφ μπιν Αμπντουλαζίζ. Ο πρίγκιπας Σαλμάν επίσης έγινε αντιπρόεδρος της κυβέρνησης.

### Βασιλιάς
Στις 23 Ιανουαρίου 2015 ο Σαλμάν έγινε βασιλιάς, καθώς απεβίωσε ο ετεροθαλής αδερφός του, Αμπντάλα. Αμέσως μόλις ανέλαβε καθήκοντα, ο νέος βασιλιάς διόρισε τον πρίγκιπα Μουκρίν ως διάδοχό του και τον υπουργό Εσωτερικών πρίγκιπα Μοχάμεντ μπιν Ναγιέφ τον διόρισε τρίτο στη σειρά διαδοχής του θρόνου. Τον Ιούνιο του 2017 μετά από απόφαση του να απομακρύνει τον Μοχάμεντ μπιν Ναγιέφ από όλες τις θέσεις που κατείχε, όρισε διάδοχο του θρόνου τον γιο του Μοχάμεντ Μπιν Σαλμάν.

## Παραπομπές


Κατηγορία:Μονάρχες της Σαουδικής Αραβίας
Κατηγορία:Ηγέτες εν ενεργεία
Ουαλανιέ

Το **Ουαλανιέ** (ισπανικά: *Hualañé*, ισπανική  προφορά ΔΦΑ: [walaˈɲe]) είναι πόλη και κοινότητα της επαρχίας Κουρακό στην όγδοη περιοχή του Μάουλε της Χιλής

Βρίσκεται στην κοιλάδα του ποταμού Ματακίτο, οι κύριες δραστηριότητές του είναι η γεωργία των ντοματών, των πατατών, και των σταφυλιών για το κρασί. Η κοινότητα εκτείνεται σε μια έκταση 629.0 χλμ². 

Σύμφωνα με την απογραφή πληθυσμού-κατοικιών του 2002, η κοινότητα Ουαλανιέ είχε 21.644 κατοίκους

Ως κοινότητα, το Ουαλανιέ είναι μια διοικητική διαίρεση του τρίτου επιπέδου της Χιλής που διοικείται από ένα δημοτικό συμβούλιο, διευθύνεται από έναν δήμαρχο ο οποίος εκλέγεται άμεσα κάθε τέσσερα χρόνια.

## Παραπομπές


## Εξωτερικοί σύνδεσμοι
* Δήμος του Ουαλανιέ
* Indicadores comunales de Hualaihué en la Biblioteca del Congreso Nacional de Chile Κοινοτικοί δείκτες του Ουαλανιέ στη βιβλιοθήκη του Κογκρέσου της Χιλής  
* Εθνικό Ινστιτούτο της Στατιστικής  

Κατηγορία:Πόλεις της Χιλής
Κατηγορία:Κοινότητες της Χιλής
Μαρία Πάρνη

**Μαρία Πάρνη** ήταν η ονομασία ελληνικής κοινωνικής σειράς που προβλήθηκε στα μέσα του 1981 από τον τηλεοπτικό σταθμό ΕΡΤ, σε 24 επεισόδια. Ήταν από τις τελευταίες ασπρόμαυρες σειρές των πρώτων ετών της έγχρωμης, από τον Ιανουάριο του 1979, ΕΡΤ.

## Υπόθεση
Στις παραμονές του Β΄ Παγκοσμίου Πολέμου, η Μαρία Πάρνη, που είναι μια φεμινίστρια της εποχής, πεθαίνει σε βαθιά γεράματα. Ο νευρικός εγγονός της, ανοίγει το ημερολόγιό της, για να μάθει τη ζωή της γιαγιάς και των γονιών του.

## Βασικά στοιχεία
Τα γυρίσματα της σειράς ξεκίνησαν το Δεκέμβριο του 1980 και έλαβαν χώρα στο Studio ATA 1, αν ήταν και σε παραγωγή της εταιρείας Αστήρ TV. Το σίριαλ αυτό βασίστηκε στο μυθιστόρημα του 1933 «Ο προορισμός της Μαρίας Πάρνη» του Ακαδημαϊκού συγγραφέα Θανάση Πετσάλη - Διομήδη, ενώ η διασκευή του σεναρίου για την τηλεόραση έγινε από τον Τάκη Χατζηαναγνώστου. Επίσης, σηματοδότησε την επιστροφή της Ζωής Λάσκαρη στην τηλεόραση για πρώτη φορά μετά τη σειρά Ρωμαίος και Ιουλιέτα του 1975 στην ΥΕΝΕΔ.

Η σειρά Μαρία Πάρνη είναι μία από αυτές που, δυστυχώς, δεν διασώζονται στο Αρχείο της ΕΡΤ. Μάλιστα δεν έχει ποτέ προβληθεί σε επανάληψη από την ΕΡΤ, είχε όμως προβληθεί το 1981 στο ΡΙΚ, αλλά τελικώς διαγράφηκε το 1983. 

## Διανομή

* Ζωή Λάσκαρη (Μαρία Φωκά Πάρνη)
* Νικήτας Τσακίρογλου (Αλέκος Πάρνης, γιος της Μαρίας)
* Τάκης Χρυσικάκος (Πέτρος Πάρνης, σύζυγος της Μαρίας)
*Κώστας Δίγκας (Πετράκης Πάρνης,εγγονός της Μαρίας)
* Γιώργος Διαλεγμένος (Σταύρος Κουκάς, θείος της Μαρίας)
* Ρίκα Διαλυνά (Δασκάλα του πιάνου στον Πετράκη Πάρνη)
* Γιάννης Ζαβραδινός (Νίκος Λαζάρου, γιος της Ειρήνης)
* Τζένη Ζαχαροπούλου
* Σπύρος Μαβίδης (φίλος του Πέτράκη Πάρνη)
* Νίκος Παπαχρήστος (Αλέξανδρος Πάρνης)
* Όλγα Πολίτου (Ασπασία Πάρνη, σύζυγος του Αλέκου, μητέρα του Πετράκη)
* Σοφία Σεϊρλή (Ειρήνη Κουκά Λαζάρου)
* Γιώργος Κυρίτσης (Γιάννης Λαζάρου)
* Άννα Κουρή (πρώτη τηλεοπτική εμφάνιση της ηθοποιού)
* Φρύνη Αρβανίτη
* Χρυσάνθη Κορνηλίου
* Άλκηστις Γάσπαρη (Λουκία Πάρνη, μητέρα του Πέτρου Πάρνη)
* Άντα Χρηστίδου (αναγραφόταν ως Άντα Χριστίδου)

## Αναφορές


Κατηγορία:Τηλεοπτικές σειρές ΕΡΤ
Κατηγορία:Ελληνικές δραματικές τηλεοπτικές σειρές
Κατηγορία:Ελληνικές τηλεοπτικές σειρές βασισμένες σε βιβλία
Ατφίχ

Η **Ατφίχ** (*[[αραβικά]] : أطفيح*) είναι πόλη της Αιγύπτου στην κάτω κοιλάδα της Μινίας περίπου δύο χλμ στη δεξιά όχθη και στα ανατολικά του Νείλου νότια της Μέμφιδας. Αυτή η επαρχιακή πρωτεύουσα των 106.300 κατοίκων (το 2001) ανήκει στο Κυβερνείο Γκίζας. Η πόλη είναι έδρα Κοπτικής επισκοπής.

## Ιστορία
Το αρχαίο Αιγυπτιακό της όνομα είναι "Πνε μπτε φε", που σημαίνει «πρώτη από τις αγελάδες» αναφερόμενο στη θεά Άθωρ. Το όνομα αυτό έγινε "Πετπέχ" στα Κοπτικά. Η αρχαία πόλη είναι επίσης γνωστή και με ελληνορωμαϊκό της όνομα ως "Αφροδιτόπολις" οπότε ανήκε στην 22η νομή της Άνω Αιγύπτου. Η Άθωρ λατρευόταν εκεί με τη μορφή της ουράνιας ιερής αγελάδας.

Στη φαραωνική εποχή η πόλη βρισκόταν στον εμπορικό δρόμο από την Μπαχαρίγια στο Δέλτα του Νείλου.

Στην πόλη υπάρχει ένα τζαμί που λέγεται ότι έχει το «αποτύπωμα» του βιβλικού Μωυσή στην κόγχη του τεμένους του. Το 1834 η Ατφίχ αναφέρεται ως μικρό χωριό που βρισκόταν απέναντι από το χωριό Κετέχ.

## Μνημεία
Ανάμεσα στα μνημεία που ανακαλύφθηκαν στην Ατφίχ είναι μια νεκρόπολη ζώων, ελληνορωμαϊκοί οικογενειακοί τάφοι και τάφοι αγελάδων σε γιγαντιαίους τάφους ασβεστόλιθου. Μία στήλη από βασάλτη βρέθηκε κοντά στην εκκλησία "Ντέιρ ελ Ροσέλ". Αυτή η στήλη ήταν το υπέρθυρο της πύλης του ναού. Το ανάγλυφο περιέχει μια διπλή σκηνή που δείχνει τον Ραμσή Β΄ να κάνει μια προσφορά στη θεά Άθωρ.

## Παραπομπές


Κατηγορία:Πόλεις της Αιγύπτου
Κατηγορία:Πόλεις της Αρχαίας Αιγύπτου
Νταμανχούρ

thumb|Η Νταμανχούρ
thumb|Το κανάλι Μαχμουντία
Η **Νταμανχούρ** (*[[αραβικά]] : دمنهور, πόλη του Ώρου*) είναι πόλη της Αιγύπτου και πρωτεύουσα του Κυβερνείου Μπεχέιρα. Βρίσκεται 160 χιλιόμετρα βορειοδυτικά του Καΐρου, και 70 χιλιόμετρα ανατολικά-νοτιοανατολικά της Αλεξάνδρειας, στο μέσον του δυτικού Δέλτα του Νείλου. Το 2008 ο πληθυσμός της ήταν 247.074 κάτοικοι (1986: 188.939).

## Ιστορία
Στην αρχαία Αίγυπτο η πόλη ήταν η πρωτεύουσα της 7ης νομής γνωστής σαν "Α Μέντ" (*Wn-Mḥw*) της Κάτω Αιγύπτου. Βρισκόταν δίπλα στο κανάλι που ένωνε τη Λίμνη Μαρεώτις με τη Κάνωπο ή το δυτικό βραχίονα του Νείλου. Η πόλη ήταν αφιερωμένη στον Θεό ΄Ώρο. Στην ελληνική και ρωμαϊκή περίοδο ονομάζεται **"Ερμούπολις η Μικρά"** από τον θεό Ερμή που οι αρχαίοι Έλληνες τον ταύτιζαν με τον αιγυπτιακό θεό Θωθ. Στην ελληνιστική εποχή η πόλη προσέλκυσε την προσοχή πολλών αρχαίων  γεωγράφων συμπεριλαμβανομένων του Στέφανου Βυζάντιου, του Στράβωνα, Πτολεμαίου, και ο συγγραφέας Itinerarium Antonini. Ο επίσκοπος Ερμουπόλεως είναι ένας τιμητικός της Ρωμαιοκαθολικής Εκκλησίας.

Στην πόλη υπάρχει ο τάφος του Ιακώβ Αμπουχατζέιρα (1805-1880), ένας μαροκινός ραβίνος ο οποίος πέθανε εκεί το 1880, ενώ πήγαινε για προσκύνημα στην Παλαιστίνη. Ο χώρος είναι επισκέψιμος κάθε χρόνο από εκατοντάδες εβραίους πιστούς. Ο τάφος επίσημα αποτελεί θρησκευτικό μνημείο και προστατεύεται από την κυβέρνηση της Αιγύπτου. Μερικοί Αιγύπτιοι έχουν διαμαρτυρηθεί που επιτρέπεται στους Εβραίους να εισέλθουν στην Αίγυπτο για να κάνουν το ετήσιο προσκύνημα στον τάφο του Ραβίνου.

## Κλίμα
Επειδή η πόλη βρίσκεται κοντά στο Δέλτα του Νείλου και τη βόρεια ακτή της Αιγύπτου έχει ζεστό κλίμα της ερήμου (Κέππεν-Γκάιγκερ) που μετριάζεται από τους ανέμους που έρχονται από τη Μεσόγειο Θάλασσα. Η πόλη παίρνει μέση βροχόπτωση κατά τη διάρκεια του χειμώνα, και σπάνια βρέχει κατά τη διάρκεια άλλων εποχών. Το χαλάζι και ο παγετός δεν είναι άγνωστα ειδικά κατά τη διάρκεια του χειμώνα.

## Παραπομπές


## Πηγές
* Dieser Artikel wurde aus der „Encyclopædia Britannica Eleventh Edition“ übersetzt, einer jetzt gemeinfreien Publikation (so genannte public domain) und enthält Text aus dem ebenfalls gemeinfreien „Dictionary of Greek and Roman Geography by William Smith (1856)“

Κατηγορία:Πόλεις της Αιγύπτου
Κατηγορία:Πόλεις της Αρχαίας Αιγύπτου
Κατηγορία:Εβραϊκοί τόποι προσκυνήματος
Δημήτριος Ρίτσος

Ο **Δημήτριος Ρίτσος** (1912 - Φεβρουάριος 1988) ήταν Έλληνας δικηγόρος και πολιτικός. Διατέλεσε Δήμαρχος Αθηναίων κατά την περίοδο της Δικτατορίας, από τον Δεκέμβριο του 1967 της μέχρι και την πτώση της.

## Βιογραφικό
Ο Ρίτσος γεννήθηκε στη Μονεμβασιά το 1912 και ένα χρόνο αργότερα η οικογένεια του μετεγκαταστάθηκε στην Αθήνα. Σπούδασε Νομική και Πολιτική Επιστήμη στο Πανεπιστήμιο Αθηνών και στη συνέχεια εργάστηκε ως δικηγόρος για περισσότερα από 30 χρόνια, ειδικευόμενος στο ασφαλιστικό δίκαιο και συνεργαζόμενος στενά με επιχειρήσεις της οικογένειας Πλυτά. Κατά τη διάρκεια του Β΄Παγκοσμίου Πολέμου υπηρέτησε ως έφεδρος ανθυπολοχαγός.

Η πολιτική του σταδιοδρομία ξεκίνησε το 1947 όταν διορίστηκε δημοτικός σύμβουλος υπό τον Ιωάννη Πιτσίκα. Τα επόμενα χρόνια εκλέχτηκε επανειλημμένα αντιδήμαρχος του Δημοτικού Συμβουλίου και μέλος της Δημαρχιακής Επιτροπής, ενώ διατέλεσε πρόεδρος και μέλος του διοικητικού συμβουλείου διάφορων οργανισμών, ιδρυμάτων και νοσοκομείων. Το 1964 εξελέγη ως πρώτος σε ψήφους δημοτικός σύμβουλος, με αποτέλεσμα να ορισθεί, σύμφωνα με τα ισχύοντα της εποχής, Αναπληρωτής Δήμαρχος. Όταν μετά το αποτυχημένο αντικίνημα της 13ης Δεκεμβρίου του 1967 ο εκλεγμένος δήμαρχος και στενός του φίλος Γεώργιος Πλυτάς αποχώρησε από τη χώρα για το Λονδίνο με τον βασιλιά Κωνσταντίνο, ο Ρίτσος τον διαδέχθηκε. Στις 18 Δεκεμβρίου του 1967 ορκίσθηκε ως νέος δήμαρχος από τον Στυλιανό Παττακό.

### Δημαρχία
Κατά τη διάρκεια της θητείας του ο Ρίτσος έτυχε έντονης προβολής. Συμμετείχε τακτικά σε εγκαίνια έργων, ένα από αυτά ήταν και το συντριβάνι της πλατείας Συντάγματος, τα εγκαίνια του οποίου πραγματοποιήθηκαν στις 17 Ιουνίου 1971, υποδοχές επισήμων, ακόμα και σε επιτροπές καλλιστείων. Επί της δημαρχίας του έκλεισαν τα, ήδη παρακμάζοντα, δημοτικά ιατρεία στις συνοικίες της Αθήνας, ενώ το δημοτικό Νοσοκομείο Ελπίς μεταφέρθηκε σε νέο κτίριο στην οδό Δημητσάνης στους Αμπελόκηπους. Ήταν θιασώτης της επέκτασης του πολεοδομικού συγκροτήματος πέρα από τα γεωγραφικά όρια του Υμηττού και του Αιγάλεω και προέβλεψε τη δημιουργία νέων επιχειρηματικών και εμπορικών κέντρων στο λεκανοπέδιο της Αττικής. Ανάμεσα στα οράματα του περιλαμβανόταν η δημιουργία ενός υπέργειου συστήματος σιδηροδρόμων.

Ύστερα από νομοθετικό διάταγμα για αντικατάσταση όλων των Δημάρχων που είχαν διοριστεί από το καθεστώς των Συνταγματαρχών τον διαδέχθηκε ο δικαστικός Κωνσταντίνος Δάρας στις 18 Σεπτεμβρίου 1974.

Πέθανε το 1988 και κηδεύτηκε στις 15 Φεβρουαρίου στο Πρώτο Νεκροταφείο.

### Προσωπική ζωή
Ήταν παντρεμένος με τη Λέιλα Ρίτσου, με την οποία απέκτησαν δύο παιδιά τον Νικόλαο Ρίτσο και τον Θεόδωρο Ρίτσο.

## Παραπομπές

avarchive.gr
Κωδικός Τεκμηρίου D3350,
Κωδικός Θέματος T10362

## Πηγές
* 

Κατηγορία:Έλληνες δικηγόροι του 20ού αιώνα
Κατηγορία:Δήμαρχοι Αθηναίων
Κατηγορία:Έλληνες πολιτικοί του 20ού αιώνα
Μαλάουι (Αίγυπτος)

Η **Μαλάουι** (*[[αραβικά]] : ملوى*) είναι πόλη της Αιγύπτου στο Κυβερνείο Μίνια. Η πόλη έχει 152,198 κατοίκους και βρίσκεται 27 μέτρα πάνω από την επιφάνεια της θάλασσας. Η κύρια ασχολία των κατοίκων είναι η εργασία στις κλωστοϋφαντουργίες της πόλης και η γεωργία.

Η Μαλάουι απέχει 6 χλμ από τον αρχαιολογικό χώρο της Ερμούπολις, 10 χλμ από τον αρχαιολογικό χώρο της Αντινόπολις, και 10 χλμ από τον αρχαιολογικό χώρο της Αμάρνα.

Η Μαλάουι διαθέτει μουσείο όπου το 2013 κατά τις ταραχές στην πόλη διαδηλωτές επιτέθηκαν κατέστρεψαν κι έκλεψαν πολλά εκθέματα. 950 από τα πάνω από 1.000 εκθέματα που εκλάπησαν αργότερα ανακτήθηκαν.

## Κλίμα
Το σύστημα ταξινόμησης κλίματος Κέππεν-Γκάιγκερ χαρακτηρίζει το κλίμα της καυτή έρημο (BWH), όπως και το υπόλοιπο της Αιγύπτου.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Αιγύπτου
Διαστημόπλοιο

**Διαστημόπλοιο** είναι ένα επανδρωμένο ή μη σκάφος (ή συσκευή) το οποίο έχει σχεδιαστεί να ταξιδεύει στο διάστημα.

## Εφαρμογές - Χρήσεις
*επιστημονική έρευνα (μετεωρολογία, μελέτη Γης, αστρονομικές παρατηρήσεις και άλλες), 
*εμπορική (τηλεπικοινωνίες, συστήματα προσδιορισμού θέσης)
*στρατιωτική (κατασκοπεία)
*
*μεταφορά ανθρώπων ή φορτίων.
*τουρισμός

## Ιστορία
Ο Σπούτνικ (Спутник-1, Sputnik 1) ήταν η πρώτη διαστημοσυσκευή που έθεσε ο άνθρωπος σε τροχιά γύρω από τη Γη. Εκτοξεύθηκε από τη Σοβιετική Ένωση στις 4 Οκτωβρίου 1957 και σηματοδότησε την έναρξη της Διαστημικής Εποχής καθώς έδρασε καταλυτικά για νέες πολιτικές,στρατιωτικές,τεχνολογικές και επιστημονικές εξελίξεις.

## Παραπομπές



Κατηγορία:Διαστημικά σκάφη
Σιμπίν ελ Κομ

Η **Σιμπίν ελ Κομ** (*[[αραβικά]] : شبين الكوم*) είναι πόλη της Αιγύπτου στο Δέλτα του Νείλου και η πρωτεύουσα του κυβερνείου Μενούφια. Έχει 186.345 κατοίκους σύμφωνα με την απογραφή του 2012 σε υψόμετρο 9 μέτρα πάνω από την επιφάνεια της θάλασσας. Απέχει 60 χλμ από το Κάιρο κι διαθέτει διεθνές αεροδρόμιο.

Η Σιμπίν ελ Κομ έγινε πρωτεύουσα του κυβερνείου Μονούφρια το 1826 όταν ο Μοχάμεντ Αλί μετέφερε την πρωτεύουσα εδώ από την πόλη Μενούφ.

## Κλίμα
ο σύστημα ταξινόμησης κλίματος Κέππεν-Γκάιγκερ χαρακτηρίζει το κλίμα της καυτή έρημο (BWH), όπως και το υπόλοιπο της Αιγύπτου.

Η υψηλότερη θερμοκρασία ρεκόρ ήταν 48 ° C (118 ° F) που καταγράφηκαν στις 7 Ιουνίου 1961 ενώ η χαμηλότερη θερμοκρασία ρεκόρ ήταν -3 ° C (27 ° F) που καταγράφηκαν στις 23 Ιανουαρίου 1996.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Αιγύπτου
Μενούφ

Η **Μενούφ** (αραβικά منوف) είναι πόλη της Αιγύπτου στο Δέλτα του Νείλου. Έχει έκταση 18,76 τετραγωνικά χιλιόμετρα και 97.000 κατοίκους. Η πόλη έδωσε το όνομα στο Κυβερνείο Μενούφια όπου ήταν η πρωτεύουσα του μέχρι το 1826, όταν και μεταφέρθηκε στη Σιμπίν ελ Κομ από τον Μωχάμεντ Αλί. Επίσης έδωσε και το όνομα της στις παλιές διοικητικές διαιρέσεις των Φατιμίδων "Άνω" και "Κάτω Μενούφ". Η Μενούφ είναι από τις πόλεις της Αιγύπτου που κατοικείται συνεχώς από τα αρχαία χρόνια.

## Παραπομπές


Κατηγορία:Πόλεις της Αιγύπτου
Ρίβερ Φίνιξ

Ο **Ρίβερ Τζουντ Φίνιξ** (αγγλ.:*River Jude Phoenix*), (23 Αυγούστου 1970 - 31 Οκτωβρίου 1993) ήταν Αμερικανός ηθοποιός, μουσικός και ακτιβιστής. Ήταν ο μεγαλύτερος αδερφός των Ρέιν Φίνιξ, Χόακιν Φίνιξ, Σάμερ Φίνιξ και Λίμπερτι Φίνιξ. Ο Ρίβερ συμμετείχε σε 24 ταινίες, καθώς επίσης και σε διαφημιστικά. Σημαντικότερες ταινίες η επιστημονικής φαντασίας *Οι Εξερευνητές* (Explorers, 1985), η δραματική ταινία ενηλικίωσης *[[Στάσου πλάι μου]]* (Stand by Me, 1986), η περιπέτεια *[[Ο Ιντιάνα Τζόουνς και Η Τελευταία Σταυροφορία]]* (Indiana Jones and the Last Crusade, 1989), όπου υποδύθηκε τον νεαρό Ιντιάνα, και επίσης το ανεξάρτητο δράμα *[[Το δικό μου Αϊντάχο]]* (My Own Private Idaho, 1991). 

Ο Ρίβερ άρχισε να ασχολείται με την υποκριτική στην ηλικία των 10 ετών, οπότε και εμφανίστηκε σε διάφορα διαφημιστικά. Εμφανίστηκε σε διαφορετικούς ρόλους, κάνοντας την πρώτη αξιοσημείωτη εμφάνισή του στο θρυλικό *[[Στάσου πλάι μου]]*, βασισμένο στη νουβέλα του Στίβεν Κινγκ. Άρχισε να μεταβαίνει σε πιο ενήλικους ρόλους με την ταινία *Τρέχοντας στο Κενό* (Running On Empty, 1988), υποδυόμενος τον γιο δυο γονιών φυγάδων που προσπαθεί να κυνηγήσει το όνειρό του, ένας ρόλος που του χάρισε υποψηφιότητα για Όσκαρ Β' Ανδρικού Ρόλου. Ακολούθησε η ταινία το *[[Το δικό μου Αϊντάχο]]* όπου υποδύθηκε έναν ομοφυλόφιλο ζιγκολό που αναζητά τη μητέρα που τον εγκατέλειψε. Ειδικά με τον τελευταίο αυτό ρόλο έλαβε εξαιρετικές κριτικές και επαίνους, που τον οδήγησαν στην κατάκτηση του Κυπέλλου Βόλπι Καλύτερου Ηθοποιού στο Φεστιβάλ Κινηματογράφου της Βενετίας, συνοδευόμενο και με το βραβείο του Καλύτερου Ηθοποιού από την Εθνική Ένωση Κριτικών Κινηματογράφου.

Tα ξημερώματα της 31ης Οκτωβρίου 1993, ο Ρίβερ κατέρρευσε και πέθανε, ύστερα από υπερβολική δόση ναρκωτικών, έξω από το Viper Room, ένα νυχτερινό κέντρο που άνηκε στον Τζόνι Ντεπ, στην Καλιφόρνια. Ήταν μόλις 23 ετών.

Θεωρούνταν ένας από τους σημαντικότερους ηθοποιούς της γενιάς του και φαινόταν ο αντίποδας του στερεότυπου σταρ του Χόλιγουντ. Ο Ρίβερ ήταν εφηβικό είδωλο και θεωρήθηκε το λαμπρότερο αστέρι της γενιάς Generation X.

## Παραπομπές


## Εξωτερικοί σύνδεσμοι

* Ρίβερ Φίνιξ στο IMDb

Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί τραγουδιστές
Κατηγορία:Αμερικανοί τραγουδοποιοί
Κατηγορία:Νικητές Κυπέλλου Βόλπι Καλύτερου Ηθοποιού